nibzard/narodne-novine-full-text-markdown huggingface dataset:
## Odluka o odlikovanju Redom Danice hrvatske s likom Katarine Zrinske

### NN 137/2008 (26.11.2008.), Odluka o odlikovanju Redom Danice hrvatske s likom Katarine Zrinske

PREDSJEDNIK REPUBLIKE HRVATSKE

3840

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM DANICE HRVATSKE S LIKOM KATARINE ZRINSKE

Za plemenitu i humanitarnu aktivnost darivanja krvi više od stotinu puta:

1. LADISLAV BAHNIK

2. MARIJAN BAT

3. MILAN BIČANIĆ

4. IVAN BOLJKOVAC

5. MARIJA BOŠNJAK

6. SILVIO BRGODAC

7. DRAGUTIN BRLEKOVIĆ

8. IVICA CAR

9. SERGIO CEBRONI

10. DUŠAN CEKIĆ

11. MIRJANA CORELLI

12. ZDENKO CRNIĆ

13. NEDELJKO ČAPLJAK

14. ROBERT DOBOVIČNIK

15. ZLATKO DOMIĆ

16. ZDENKO FUČKAR

17. PRIMO FUZZI

18. GROZDAN GAJSKI

19. VINKO GALEKOVIĆ

20. IVO GAŠLJEVIĆ

21. VLADIMIR GJURGJEVIĆ

22. ĐURO HODALIĆ

23. DAVORIN HRTICA

24. DAMIR IVANČAN

25. PETAR JABLAN

26. MILE JAKŠIĆ

27. ANA JAŠAREVIĆ

28. BORIS JELAČA

29. ZORAN JOSIPOVIĆ

30. MIROSLAV JUKOPILA

31. BORIS JUREVINI

32. PAVAO KINK

33. MARIJAN KOLAR

34. IVICA KOPRIČANEC

35. BRANKO KOS

36. MILADIN KOVAČEVIĆ

37. IVAN KRALJ

38. DRAGICA KRAMARIĆ

39. VLADIMIR KREČ

40. MARIJAN KUČAN

41. ZDRAVKO KUČINIĆ

42. STJEPAN KUKEC

43. EMIL LAJTMAN (POSMRTNO)

44. ANTUN LEVATIĆ

45. JASENKO MAJER

46. MILAN MARKOVIĆ

47. GORAN MIJAILOVIĆ

48. BERISLAV MIJALJEVIĆ

49. JURAJ MILEK

50. BOŽIDAR MLINARIĆ

51. DAVORIN MURK

52. RUDOLF NEMEŠ

53. RANKO OKOLIĆ

54. SADIK OMANOVIĆ

55. GORANKA PADOVAN

56. DARKO PAVLINIĆ

57. IVAN PERIŠA

58. ZDENKO PERŠI

59. GORDAN PIJANEC

60. JUGOSLAV PILEPIĆ

61. FRANCI PINTARIĆ

62. BREDA PLAŠČ ŠTIGL

63. BRANIMIR PREDOVIĆ

64. VLADIMIR PREGELJ

65. DUŠAN RADANOVIĆ

66. IVAN RAKIĆ

67. ŽELJKO RAKIĆ

68. JOSIP RAMBOVSEK

69. JOSIP RAŽENJ

70. SLAVKO SABLJIĆ

71. ĐULIO SILIĆ

72. MIRKO SIMIĆ

73. MILAN SMOKROVIĆ

74. ARSEN SMOKVINA

75. DRAGOLJUB STANKOVIĆ

76. MARINKO STAREK

77. JOSIP STIBLIK

78. MARKO STIPIĆ

79. IVAN STOIĆ

80. IVAN STRANIĆ

81. JOSIP SVEČAK

82. MARKO ŠARIĆ

83. FRANJO ŠKORANEC

84. ŽELJKO ŠKRNJUG

85. STANKO ŠOKMAN

86. ZLATKO ŠOUREK

87. VLATKO ŠPOLJAR

88. IVICA ŠTEFAN

89. JOSIP TITLIĆ

90. SINIŠA TOMAŠIĆ

91. SILVO TOMŠE

92. VIKTOR TUŠEK

93. MILAN VADLA

94. FRANKO VALENTA

95. IGNAC VIDOVIĆ

96. DARKO VLAŠIČEK

97. MLADEN VODOPIJA

98. TEODOR VORIH

99. JOSIP VRBANIĆ

100. TOMISLAV VUKIĆ

101. BRANKO ZLATIĆ

102. STJEPAN ZLATIĆ

103. SLOBODAN ŽABALJAC

104. BRANKO ŽUPANČIĆ

Klasa: 060-03/08-13/13

Urbroj: 71-05-04/2-08-01

Zagreb, 17. studenoga 2008.

Predsjednik
Republike Hrvatske
Stjepan Mesić, v. r.

Odluka, NN 137/2008-3840
## Uredba o određivanju granice pomorskog dobra na dijelu k.o. Sućuraj

### NN 137/2008 (26.11.2008.), Uredba o određivanju granice pomorskog dobra na dijelu k.o. Sućuraj

VLADA REPUBLIKE HRVATSKE

3842

Na temelju članka 118. stavka 4. Zakona o pomorskom dobru i morskim lukama (»Narodne novine«, br. 158/2003, 100/2004 i 141/2006), Vlada Republike Hrvatske je na sjednici održanoj 21. studenoga 2008. godine, donijela

UREDBU

O ODREĐIVANJU GRANICE POMORSKOG DOBRA NA DIJELU k.o. SUĆURAJ

Članak 1.

Ovom Uredbom određuje se granica pomorskog dobra na dijelu k.o. Sućuraj, predio uvala Mlaska (auto-kamp), otok Hvar.

Članak 2.

Granica pomorskog dobra iz članka 1. ove Uredbe prolazi sljedećim koordinatnim točkama:

|  |  |  |
| --- | --- | --- |
|  | Y | X |
| TOČKA P1. | 6 430 492.52 | 4 777 347.32 |
| TOČKA P2. | 6 430 491.48 | 4 777 343.59 |
| TOČKA P3. | 6 430 493.09 | 4 777 330.76 |
| TOČKA P4. | 6 430 495.78 | 4 777 309.44 |
| TOČKA P5. | 6 430 534.72 | 4 777 299.76 |
| TOČKA P6. | 6 430 545.32 | 4 777 295.67 |
| TOČKA P7. | 6 430 551.94 | 4 777 294.52 |
| TOČKA P8. | 6 430 601.16 | 4 777 301.36 |
| TOČKA P9. | 6 430 628.55 | 4 777 315.49 |
| TOČKA P10. | 6 430 631.55 | 4 777 327.52 |
| TOČKA P11. | 6 430 631.61 | 4 777 329.71 |
| TOČKA P12. | 6 430 630.70 | 4 777 333.86 |
| TOČKA P13. | 6 430 658.79 | 4 777 353.06 |
| TOČKA P14. | 6 430 662.92 | 4 777 354.21 |
| TOČKA P15. | 6 430 662.39 | 4 777 356.96 |
| TOČKA P16. | 6 430 679.85 | 4 777 371.66 |
| TOČKA P17. | 6 430 680.42 | 4 777 376.35 |
| TOČKA P18. | 6 430 682.06 | 4 777 380.98 |
| TOČKA P19. | 6 430 685.21 | 4 777 386.31 |
| TOČKA P20. | 6 430 695.25 | 4 777 393.41 |
| TOČKA P21. | 6 430 708.19 | 4 777 401.71 |
| TOČKA P22. | 6 430 712.77 | 4 777 408.76 |
| TOČKA P23. | 6 430 715.18 | 4 777 412.55 |
| TOČKA P24. | 6 430 717.31 | 4 777 417.54 |
| TOČKA P25. | 6 430 718.76 | 4 777 421.54 |
| TOČKA P26. | 6 430 719.62 | 4 777 426.55 |
| TOČKA P27. | 6 430 718.43 | 4 777 431.06 |
| TOČKA P28. | 6 430 715.63 | 4 777 435.77 |
| TOČKA P29. | 6 430 710.35 | 4 777 441.36 |
| TOČKA P30. | 6 430 705.81 | 4 777 445.41 |
| TOČKA P31. | 6 430 696.83 | 4 777 455.31 |
| TOČKA P32. | 6 430 665.46 | 4 777 478.82 |
| TOČKA P33. | 6 430 644.58 | 4 777 491.00 |
| TOČKA P34. | 6 430 637.73 | 4 777 497.31 |
| TOČKA P35. | 6 430 617.66 | 4 777 507.10 |
| TOČKA P36. | 6 430 593.78 | 4 777 523.78 |
| TOČKA P37. | 6 430 588.51 | 4 777 515.28 |

a sve kako je nacrtano i označeno u grafičkom prilogu, na kopiji katastarskog plana k.o. Sućuraj, broj lista plana 4, u mjerilu 1:2880, i na snimci stvarnog stanja u mjerilu 1:1000.

Članak 3.

Grafički prilozi iz članka 2. ove Uredbe, sastavni su dio Uredbe i ne objavljuju se u »Narodnim novinama«.

Članak 4.

Na temelju ove Uredbe nadležna tijela izvršit će potrebne radnje u vezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim novinama«.

Klasa: 934-01/08-03/05

Urbroj: 5030116-08-1

Zagreb, 21. studenoga 2008.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Uredba, NN 137/2008-3842
## Pravilnik o izmjeni Pravilnika o utvrđivanju cijene osobne iskaznice

### NN 137/2008 (26.11.2008.), Pravilnik o izmjeni Pravilnika o utvrđivanju cijene osobne iskaznice

MINISTARSTVO UNUTARNJIH POSLOVA

3844

Na temelju članka 18. stavka 1. Zakona o osobnoj iskaznici (»Narodne novine«, broj 11/02., 122/02. i 31/06.) ministar unutarnjih poslova donosi

PRAVILNIK

O IZMJENI PRAVILNIKA O UTVRĐIVANJU CIJENE OSOBNE ISKAZNICE

Članak 1.

U Pravilniku o utvrđivanju cijene osobne iskaznice (»Narodne novine«, broj 153/02.)., članak 2. mijenja se i glasi:

»Članak 2.

Prikupljena sredstva iz članka 1. ovoga Pravilnika uplaćuju se u Državni proračun na broj žiro-računa 10011005-1863000160.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-51645/3-2008

Zagreb, 19. studenoga 2008.

Ministar
Tomislav Karamarko, v. r.

Pravilnik, NN 137/2008-3844
## Pravilnik o izmjeni Pravilnika o utvrđivanju cijene putovnice, zajedničke putovnice i putnog lista

### NN 137/2008 (26.11.2008.), Pravilnik o izmjeni Pravilnika o utvrđivanju cijene putovnice, zajedničke putovnice i putnog lista

MINISTARSTVO UNUTARNJIH POSLOVA

3845

Na temelju članka 27. stavka 1. Zakona o putnim ispravama hrvatskih državljana (»Narodne novine«, broj 77/99., 133/02. i 48/05.) ministar unutarnjih poslova donosi

PRAVILNIK

O IZMJENI PRAVILNIKA O UTVRĐIVANJU CIJENE PUTOVNICE, ZAJEDNIČKE PUTOVNICE I PUTNOG LISTA

Članak 1.

U Pravilniku o utvrđivanju cijene putovnice, zajedničke putovnice i putnog lista (»Narodne novine«, broj 142/99.), članak 2. mijenja se i glasi:

»Članak 2.

Prikupljena sredstva iz članka 1. ovoga Pravilnika uplaćuju se u Državni proračun na broj žiro-računa 1001005-1863000160.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-51644/3-2008

Zagreb, 19. studenoga 2008.

Ministar
Tomislav Karamarko, v. r.

Pravilnik, NN 137/2008-3845
## Pravilnik o izmjeni Pravilnika o utvrđivanju cijene putnih isprava i drugih isprava koje se izdaju prema Sporazumu između Republike Hrvatske i Republike Slovenije o pograničnom prometu i suradnji

### NN 137/2008 (26.11.2008.), Pravilnik o izmjeni Pravilnika o utvrđivanju cijene putnih isprava i drugih isprava koje se izdaju prema Sporazumu između Republike Hrvatske i Republike Slovenije o pograničnom prometu i suradnji

MINISTARSTVO UNUTARNJIH POSLOVA

3846

Na temelju članka 27. stavka 1. Zakona o putnim ispravama hrvatskih državljana (»Narodne novine«, broj 77/99., 133/02. i 48/05.) ministar unutarnjih poslova donosi

PRAVILNIK

O IZMJENI PRAVILNIKA O UTVRĐIVANJU CIJENE PUTNIH ISPRAVA I DRUGIH ISPRAVA KOJE SE IZDAJU PREMA SPORAZUMU IZMEĐU REPUBLIKE HRVATSKE I REPUBLIKE SLOVENIJE O POGRANIČNOM PROMETU I SURADNJI

Članak 1.

U Pravilniku o utvrđivanju cijene putnih isprava i drugih isprava koje se izdaju prema Sporazumu između Republike Hrvatske i Republike Slovenije o pograničnom prometu i suradnji (»Narodne novine«, broj 90/01.), članak 3. mijenja se i glasi:

»Članak 3.

Prikupljena sredstva iz članka 2. ovoga Pravilnika uplaćuju se u Državni proračun na broj žiro-računa 1001005-1863000160.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-51643/3-2008

Zagreb, 19. studenoga 2008.

Ministar
Tomislav Karamarko, v. r.

Pravilnik, NN 137/2008-3846
## Pravilnik o izmjeni Pravilnika o imeniku agenata posredovanja u prometu nekretnina

### NN 137/2008 (26.11.2008.), Pravilnik o izmjeni Pravilnika o imeniku agenata posredovanja u prometu nekretnina

MINISTARSTVO GOSPODARSTVA,RADA I PODUZETNIŠTVA

3847

Na temelju članka 11. stavka 2. Zakona o posredovanju u prometu nekretnina (»Narodne novine« broj 107/07), ministar nadležan za gospodarstvo donosi

PRAVILNIK

O IZMJENI PRAVILNIKA O IMENIKU AGENATA POSREDOVANJA U PROMETU NEKRETNINA

Članak 1.

U Pravilniku o imeniku agenta posredovanja u prometu nekretnina (»Narodne novine« broj 56/08), u članku 4. točka 4. mijenja se i glasi:

»Podaci o agentu: ime, prezime, stručna sprema, datum polaganja ispita za agenta.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/08-01/105
Urbroj: 526-05-01-02/1-08-2
Zagreb, 5. studenoga 2008.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipi. ing., v. r.

Pravilnik, NN 137/2008-3847
## Pravilnik o izmjenama i dopunama Pravilnika o kakvoći povrća

### NN 137/2008 (26.11.2008.), Pravilnik o izmjenama i dopunama Pravilnika o kakvoći povrća

MINISTARSTVO POLJOPRIVREDE RIBARSTVA I RURALNOG RAZVOJA

3849

Na temelju članka 94. stavka 2. Zakona o hrani (»Narodne novine« broj 46/07) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O KAKVOĆI POVRĆA

Članak 1.

U Pravilniku o kakvoći povrća (»Narodne novine«, br. 114/08) u članku 2. dodaje se novi stavak 1. koji glasi:

»(1) Povrće u svježem stanju namijenjeno isporuci do potrošača može se staviti na tržište samo ako je zrelo i zdravstveno ispravno, zahtijevane tržne kakvoće, ponuđeno na način koji je pošten prema potrošaču i ako je navedena zemlja podrijetla.«

U stavku 2. iza riječi: »izvoz« briše se točka i dodaju se riječi: »ukoliko ovim Pravilnikom nije drugačije odlučeno.«

Dosadašnji stavak 1. postaje stavak 3. mijenja se i glasi:

»(3) Pravna ili fizička osoba koja izlaže, nudi na prodaju, isporučuje ili stavlja na tržište povrće, čiji se temeljni zahtjevi kakvoće propisuju ovim Pravilnikom, ne smije povrće izložiti, nuditi na prodaju, isporučiti ili staviti na tržište ukoliko ono nije u skladu s zahtjevima kakvoće koji su propisani ovim Pravilnikom i odgovorna je za poštivanje te sukladnosti.«

Članak 2.

Iza članka 2. dodaje se članak 2a. koji glasi:

»Članak 2a.

(1) Podaci propisani odredbama o označavanju ovoga Pravilnika moraju se prikazati čitko i jasno na jednoj strani pakiranja, bilo da su neizbrisivo otisnuti neposredno na pakiranje ili na etiketu koja čini sastavni dio pakiranja ili je na njega prilijepljena.

(2) Za povrće koje se otprema u rasutom stanju i utovaruje neposredno na prijevozno sredstvo, podaci propisani odredbama o označavanju nalaze se u dokumentu koji prati robu ili su prikazani na obavijesti postavljenoj na vidljivo mjesto unutar prijevoznoga sredstva.

(3) U fazi maloprodaje:

– pakirani proizvodi moraju sadržavati čitke i uočljive podatke propisane odredbama o označavanju ovoga Pravilnika.

– uz sve podatke predviđene odredbama o označavanju pretpakiranja moraju sadržavati i podatke o neto masi, ali kada se radi o proizvodima koji se prodaju prema broju, ne navodi se neto masa ako broj komada može biti jasno vidljiv i prebrojiv izvana ili, ako je broj naveden na etiketi.

(4) U fazi maloprodaje povrće se može izložiti nepakirano, ukoliko fizička ili pravna osoba koja prodaje povrće na malo na/uz ponuđeno povrće izloži karticu na kojoj su vidno istaknuti i čitko navedeni: sorta, klasa i zemlja podrijetla proizvoda.«

Članak 3.

Danom stupanja na snagu ovoga Pravilnika stavljaju se van snage odredbe Pravilnika o kvaliteti voća, povrća i gljiva (»Narodne novine« broj 53/91) koje se odnose na povrće.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/29

Urbroj: 525-2-08-1

Zagreb, 17. studenoga 2008.

Ministar
mr. sc. Božidar Pankretić, v. r.

Pravilnik, NN 137/2008-3849
## Pravilnik o izmjenama i dopunama Pravilnika o kakvoći voća

### NN 137/2008 (26.11.2008.), Pravilnik o izmjenama i dopunama Pravilnika o kakvoći voća

MINISTARSTVO POLJOPRIVREDE, RIBARSTVA I RURALNOG RAZVOJA

3850

Na temelju članka 94. stavka 2. Zakona o hrani (»Narodne novine« broj 46/07) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O KAKVOĆI VOĆA

Članak 1.

U Pravilniku o kakvoći voća (»Narodne novine«, br. 114/08) u članku 2. dodaje se novi stavak 1. koji glasi:

»(1) Voće u svježem stanju namijenjeno isporuci do potrošača može se staviti na tržište samo ako je zrelo i zdravstveno ispravno, zahtijevane tržne kakvoće, ponuđeno na način koji je pošten prema potrošaču i ako je navedena zemlja podrijetla.«

U stavku 2. iza riječi: »izvoz« briše se točka i dodaju se riječi: »ukoliko ovim Pravilnikom nije drugačije odlučeno.«

Dosadašnji stavak 1., koji postaje stavak 3., mijenja se i glasi:

»(3) Pravna ili fizička osoba koja izlaže, nudi na prodaju, isporučuje ili stavlja na tržište voće, čiji se temeljni zahtjevi kakvoće propisuju ovim Pravilnikom, ne smije voće izložiti, nuditi na prodaju, isporučiti ili staviti na tržište ukoliko ono nije u skladu s zahtjevima kakvoće koji su propisani ovim Pravilnikom i odgovorna je za poštivanje te sukladnosti.«

Članak 2.

Iza članka 2. dodaje se članak 2a. koji glasi:

»Članak 2a.

(1) Podaci propisani odredbama o označavanju ovoga Pravilnika moraju se prikazati čitko i jasno na jednoj strani pakiranja, bilo da su neizbrisivo otisnuti neposredno na pakiranje ili na etiketu koja čini sastavni dio pakiranja ili je na njega prilijepljena.

(2) Za voće koje se otprema u rasutom stanju i utovaruje neposredno na prijevozno sredstvo, podaci propisani odredbama o označavanju nalaze se u dokumentu koji prati robu ili su prikazani na obavijesti postavljenoj na vidljivo mjesto unutar prijevoznoga sredstva.

(3) U fazi maloprodaje:

– pakirani proizvodi moraju sadržavati čitke i uočljive podatke propisane odredbama o označavanju ovoga Pravilnika.

– uz sve podatke predviđene odredbama o označavanju pretpakiranja moraju sadržavati i podatke o neto masi, ali kada se radi o proizvodima koji se prodaju prema broju, ne navodi se neto masa ako broj komada može biti jasno vidljiv i prebrojiv izvana ili, ako je broj naveden na etiketi.

(4) U fazi maloprodaje voće se može izložiti nepakirano, ukoliko fizička ili pravna osoba koja prodaje voće na malo na/uz ponuđeno voće izloži karticu na kojoj su vidno istaknuti i čitko navedeni: sorta, klasa i zemlja podrijetla proizvoda.«

Članak 3.

Danom stupanja na snagu ovoga Pravilnika stavljaju se van snage odredbe Pravilnika o kvaliteti voća, povrća i gljiva (»Narodne novine« broj 53/91) koje se odnose na voće.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/28

Urbroj: 525-2-08-1

Zagreb, 17. studenoga 2008.

Ministar
mr. sc. Božidar Pankretić, v. r.

Pravilnik, NN 137/2008-3850
## Pravilnik o izmjenama i dopunama Pravilnika o proiz­vodnji vina

### NN 137/2008 (26.11.2008.), Pravilnik o izmjenama i dopunama Pravilnika o proiz­vodnji vina

MINISTARSTVO POLJOPRIVREDE, RIBARSTVA I RURALNOG RAZVOJA

3851

Na temelju članka 14., 16., 25., 29., i 31. Zakona o vinu (»Narodne novine« br. 96/03) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA
O PROIZVODNJI VINA

Članak 1.

U Pravilniku o proizvodnji vina (»Narodne novine« br. 2/05) članak 6. mijenja se i glasi: »Ukupni sadržaj sumpornog dioksida u vinima, osim kod pjenušavih, gaziranih i specijalnih vina u prometu ne smije biti veći od:

– 160 mg/L kod crnih vina;

– 210 mg/L kod ružičastih i bijelih vina.

Iznimno od stavka 1. ovog članka ukupni sadržaj sumpornog dioksida kod vina s ostatkom šećera većim od 5 g/L, izraženo kao invertni šećer, može biti:

– 210 mg/L kod crnih vina;

– 260 mg/L kod ružičastih i bijelih vina;

– 300 mg/L kod vina s oznakom kasna berba;

– 350 mg/L kod vina s oznakom izborna berba;

– 400 mg/L kod vina s oznakom izborna berba bobica, izborna berba prosušenih bobica i ledeno vino.«

Članak 2.

U članku 33. stavku 4. iza riječi: »sadržaj sumpornog dioksida smije iznositi do 250 mg/L« briše se zarez i stavlja točka, a riječi: »od čega slobodnog sumpornog dioksida do 20 mg/L.« brišu se.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/08-01/33
Urbroj: 525-1-08-1
Zagreb, 24. studenoga 2008.

Ministar
mr. sc. Božidar Pankretić, v. r.

Pravilnik, NN 137/2008-3851
## Naputak o utvrđivanju minimalnih prinosa po hektaru

### NN 137/2008 (26.11.2008.), Naputak o utvrđivanju minimalnih prinosa po hektaru

MINISTARSTVO POLJOPRIVREDE, RIBARSTVA I RURALNOG RAZVOJA

3852

Na temelju članka 18. stavka 3. Zakona o državnoj potpori u poljoprivredi i ribarstvu (»Narodne novine«, broj 87/02, 117/03, 82/04, 12/05, 85/06, 141/06,134/07 i 85/08) ministar poljoprivrede, ribarstva i ruralnog razvoja donosi

NAPUTAK

O UTVRĐIVANJU MINIMALNIH
PRINOSA PO HEKTARU

1. Utvrđuju se minimalni prinosi po hektaru za proizvodnju u 2008. godini kako slijedi:

soja 2,60 t/ha;

suncokret 2,60 t/ha;

tikva uljanica 1,40 t/ha; sirove koštice

šećerna repa 44,0 t/ha; čiste repe

2. U slučaju štete minimalni prinos se umanjuje u postotnom iznosu procijenjene štete.

Štetu korisnik dokazuje:

a) zapisnikom općinskih ili gradskih komisija o šteti od elementarnih nepogoda,

b) zapisnikom o šteti od divljači ili

c) zapisnikom osiguravajućeg društva

3. Podnositelj zahtjeva za poticaj za proizvodnju soje može pravdati minimalni prinos temeljem izjave o uskladištenoj soji na vlastitom gospodarstvu, uz uvjet da se poljoprivredno gospodarstvo bavi uzgojem stoke. U tom slučaju uz izjavu podnositelj zahtjeva dužan je dostaviti potvrdu Hrvatskog stočarskog centra o broju i kategoriji stoke. Pravda se 500 kg po uvjetnom grlu. Izračun uvjetnog grla o pojedinoj vrsti domaće životinje prikazan je u Dodatku (Tablica 1.) Pravilnika o dobroj poljoprivrednoj praksi u korištenju gnojiva (»Narodne novine«, broj 56/08) koja je u privitku ovoga naputka.

4. Poljoprivredna gospodarstva koja nisu ostvarila minimalni prinos kultura iz točke I. ovog Naputka ili nemaju dokaze o opravdanim razlozima sukladno ovom Naputku ne mogu ostvariti pravo na poticaj za ove kulture.

Klasa: 320-01/08-01/32

Urbroj: 525-1-08-4

Zagreb, 17. studenoga 2008.

Ministar
mr. sc. Božidar Pankretić, v. r.

DODATAK

Tablica 1.:

PRIPADAJUĆI IZNOS UVJETNOG GRLA PO POJEDINOJ VRSTI DOMAĆE ŽIVOTINJE

|  |  |
| --- | --- |
| Domaća životinja | UG/domaćoj životinji |
| Odrasla goveda starija od 24 mjeseca | 1,0 |
| Goveda starosti od 12 do 24 mjeseca | 0,6 |
| Goveda starosti od 6 do 12 mjeseca | 0,3 |
| Rasplodni bikovi | 1,4 |
| Telad | 0,15 |
| Konji | 1,2 |
| Ždreba | 0,5 |
| Ovce i koze | 0,10 |
| Janjad, jarad | 0,05 |
| Krmače | 0,3 |
| Nerasti | 0,4 |
| svinje u tovu od 25 do 110 kg | 0,15 |
| Odojci | 0,02 |
| Kokoši nesilice | 0,004 |
| Tovni pilići | 0,0025 |
| Purani | 0,02 |
| Kunići i pernata divljač | 0,002 |

Naputak, NN 137/2008-3852
## Rješenje o određivanju Klinike za neurokirurgiju Kliničkog bolničkog centra Zagreb "Referentnim centrom Ministarstva zdravstva i socijalne skrbi za primjenu telemedicine u neurokirurgiji"

### NN 137/2008 (26.11.2008.), Rješenje o određivanju Klinike za neurokirurgiju Kliničkog bolničkog centra Zagreb "Referentnim centrom Ministarstva zdravstva i socijalne skrbi za primjenu telemedicine u neurokirurgiji"

MINISTARSTVO ZDRAVSTVA I SOCIJALNE SKRBI

3853

Ministar zdravstva i socijalne skrbi Republike Hrvatske na temelju članka 107. stavka 2. Zakona o zdravstvenoj zaštiti (»Narodne novine« broj 121/03, 48/05, 85/06 i 117/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavak 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Klinici za neurokirurgiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za primjenu telemedicine u neurokirurgiji«.

Klasa: UP/I-510-01/07-01/03
Urbroj: 534-07-1-2/6-08-20
Zagreb, 7. studenoga 2008.

Ministar
mr. Darko Milinović, dr. med., v. r.

Rješenje, NN 137/2008-3853
## Rješenje o dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 137/2008 (26.11.2008.), Rješenje o dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA I SOCIJALNE SKRBI

3854

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravstva i socijalne skrbi donosi

RJEŠENJE

O DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07 i 71/07, 12/08, 17/08, 29/08,32/08, 47/08, 69/08i 83/08, 90/08)) iza rednog broja 196. dodaje se redni broj i riječi:

»197. POLIKLINIKA PABLO za dermatologiju, ginekologiju, oftalmologiju i medicinu rada, Solin, Matoševa 10«

198. POLIKLINIKA SUNCE, Zagreb, Trnjanska cesta 108 – Podružnica Split, Poljička cesta 32/I

199. Ordinacija medicine rada Đuro Ambrušić, dr. med., spec. medicine rada, Vinkovci, Kralja Zvonimira 53«.

II.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08
Urbroj: 534-05-1-1/3-08-18
Zagreb, 18. studenoga 2008.

Ministar
mr. Darko Milinović, dr. med., v. r.

Rješenje, NN 137/2008-3854
## Odluka o izmjeni Odluke o obveznoj pričuvi

### NN 137/2008 (26.11.2008.), Odluka o izmjeni Odluke o obveznoj pričuvi

HRVATSKA NARODNA BANKA

3857

Na temelju članka 14. i članka 42. stavka 3. točke 7. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 20. studenoga 2008. donio je

ODLUKU

O IZMJENI ODLUKE O OBVEZNOJ PRIČUVI

I.

U točki VIII. Odluke o obveznoj pričuvi (»Narodne novine«, br. 203/2003., 145/2004., 34/2005., 64/2005., 136/2005., 146/2005. i 112/2008.) »179%« zamjenjuje se sa »14%«.

II.

Ova Odluka objavljuje se u »Narodnim novinama«, a stupa na snagu 10. prosinca 2008., kada financijske institucije sastavljaju obračun obvezne pričuve za obračunsko razdoblje od 1. do 30. studenoga 2008.

O. br. 721/2008.
Zagreb, 20. studenoga 2008.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 137/2008-3857
## Izmjene i dopune Statuta Hrvatske energetske regulatorne agencije

### NN 137/2008 (26.11.2008.), Izmjene i dopune Statuta Hrvatske energetske regulatorne agencije

HRVATSKA ENERGETSKA REGULATORNA AGENCIJA

3858

Na temelju članka 6. stavka 6. Zakona o regulaciji energetskih djelatnosti (»Narodne novine«, broj 177/04 i 76/07) i Odluke Vlade Republike Hrvatske o davanju prethodne suglasnosti na Izmjene i dopune Statuta Hrvatske energetske regulatorne agencije (»Narodne novine«, broj 134/08), predsjednik Upravnog vijeća Hrvatske energetske regulatorne agencije donio je

IZMJENE I DOPUNE

STATUTA HRVATSKE ENERGETSKE REGULATORNE AGENCIJE

Članak 1.

U Statutu Hrvatske energetske regulatorne agencije (»Narodne novine«, broj 99/2007) u članku 27. stavak 4. mijenja se i glasi:

»(4) Za direktora Sektora za električnu energiju, Sektora za plin i naftu, Sektora za toplinsku energiju i Sektora za pravne poslove i zaštitu kupaca može biti imenovan hrvatski državljanin koji ima najmanje visoku stručnu spremu tehničke ili ekonomske struke, ili pravnik s položenim pravosudnim ispitom, najmanje deset godina radnog iskustva, od čega osam godina u struci na poslovima s područja energetskih djelatnosti ili drugom srodnom području u energetici, uz znanje engleskog jezika, te koji nije pravomoćno osuđen za kazneno djelo koje ga čini nedostojnim obavljanja dužnosti direktora sektora.«

Iza stavka 4. dodaje se stavak 5. koji glasi:

»(5) Za direktora Sektora za zajedničke poslove može biti imenovan hrvatski državljanin koji ima najmanje visoku stručnu spremu tehničke, ekonomske, pravne ili druge struke društvenog smjera te najmanje deset godina radnog iskustva u struci, uz znanje engleskog jezika, te koji nije pravomoćno osuđen za kazneno djelo koje ga čini nedostojnim obavljanja dužnosti direktora sektora.«

Članak 2.

Ove Izmjene i dopune Statuta stupaju na snagu osmoga dana od dana objave u »Narodnim novinama«.

Klasa: 011-01/07-01/14

Urbroj: 371-06/08-07

Zagreb, 21. studenoga 2008.

Predsjednik
Upravnog vijeća
Tomo Galić, dipl. ing., v. r.

Izmjene i dopune, NN 137/2008-3858
## Odluka o odlikovanju Njegove Uzorite Visosti Fra Matthewa Festinga, Veleredom kralja Tomislava s lentom i Velikom Danicom

### NN 138/2008 (28.11.2008.), Odluka o odlikovanju Njegove Uzorite Visosti Fra Matthewa Festinga, Veleredom kralja Tomislava s lentom i Velikom Danicom

PREDSJEDNIK REPUBLIKE HRVATSKE

3871

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), donosim

ODLUKU

kojom se odlikuje

Njegova Uzorita Visost

Fra Matthew Festing

Veliki meštar Suverenog viteškog malteškog reda

VELEREDOM KRALJA TOMISLAVA S LENTOM I VELIKOM DANICOM

Za izniman doprinos pružanja medicinske i humanitarne pomoći u vrijeme Domovinskog rata, te promicanja prijateljstva i suradnje između Republike Hrvatske i Suverenog Viteškog Malteškog reda.

Klasa: 060-04/08-01/04

Urbroj: 71-05-04/2-08-01

Zagreb, 19. studenog 2008.

Predsjednik
Republike Hrvatske
Stjepan Mesić, v. r.

Odluka, NN 138/2008-3871
## Pravilnik o dopuni Pravilnika o sadržaju i obliku potvrde za sklapanje braka

### NN 138/2008 (28.11.2008.), Pravilnik o dopuni Pravilnika o sadržaju i obliku potvrde za sklapanje braka

SREDIŠNJI DRŽAVNI URED ZA UPRAVU

3880

Na temelju članka 20. stavka 6. Obiteljskog zakona (»Narodne novine«, broj 116/2003, 17/2004, 136/2004 i 107/2007) državni tajnik Središnjeg državnog ureda za upravu donosi

PRAVILNIK

O DOPUNI PRAVILNIKA O SADRŽAJU I OBLIKU POTVRDE ZA SKLAPANJE BRAKA

Članak 1.

U Pravilniku o sadržaju i obliku potvrde za sklapanje braka (»Narodne novine«, broj 202/2003), na obrascu potvrde za sklapanje braka u vjerskom obliku koji je sastavni dio ovog Pravilnika, iskazuje se podatak o osobnom identifikacijskom broju za ženika i nevjestu.

Članak 2.

Obrazac iz članka 1. ovog Pravilnika dopunjuje se podatkom o osobnom identifikacijskom broju označenom kraticom »OIB«, a izgled i oblik obrasca ostaje isti. Dopunjeni obrazac tiskan je uz ovaj Pravilnik i čini njegov sastavni dio.

Članak 3.

U članku 6. stavak 2. Pravilnika iza riječi »prezime« dodaje se zarez i riječ »OIB«.

Članak 4.

Ovaj Pravilnik stupa na snagu osmog dana od objave u »Narodnim novinama« a primjenjuje se od 1. siječnja 2009. godine.

Klasa: 223-10/08-01/124

Urbroj: 515-04/1-08-1

Zagreb, 17. studenoga 2008.

Državni tajnik
Antun Palarić, v. r.

![](dodatni/315805.jpeg)

![](dodatni/315806.jpeg)

Pravilnik, NN 138/2008-3880
## Pravilnik o dopuni Pravilnika o obrascima državnih matica, registru, izvacima i potvrdama koje se izdaju na temelju državnih matica

### NN 138/2008 (28.11.2008.), Pravilnik o dopuni Pravilnika o obrascima državnih matica, registru, izvacima i potvrdama koje se izdaju na temelju državnih matica

SREDIŠNJI DRŽAVNI URED ZA UPRAVU

3881

Na temelju članka 53. Zakona o državnim maticama (»Narodne novine«, broj 96/1993) državni tajnik Središnjeg državnog ureda za upravu donosi

PRAVILNIK

O DOPUNI PRAVILNIKA O OBRASCIMA DRŽAVNIH MATICA, REGISTRU, IZVACIMA I POTVRDAMA KOJE SE IZDAJU NA TEMELJU DRŽAVNIH MATICA

Članak 1.

U Pravilniku o obrascima državnih matica, registru, izvacima i potvrdama koje se izdaju na temelju državnih matica (»Narodne novine«, broj 202/2003), na obrascima broj 5, 6, 7, 8, 9, 10, 11, 11a, 12 i 13 tiskanim uz Pravilnik, iskazuje se podatak o osobnom identifikacijskom broju, za osobe na koje se odnosi isprava.

Članak 2.

Obrasci iz članka 1. ovog Pravilnika dopunjuju se podatkom o osobnom identifikacijskom broju označenom kraticom »OIB«, a izgled i oblik obrazaca ostaje isti. Dopunjeni obrasci tiskani su uz ovaj Pravilnik i čine njegov sastavni dio.

Članak 3.

Ovaj Pravilnik stupa na snagu osmog dana od objave u »Narodnim novinama« a primjenjuje se od 1. siječnja 2009. godine.

Klasa: 223-01/08-01/125

Urbroj: 515-04/01-08-1

Zagreb, 17. studenoga 2008.

Državni tajnik
Antun Palarić, v. r.

![](dodatni/315808.jpeg)

![](dodatni/315809.jpeg)

SREDIŠNJI DRŽAVNI URED ZA UPRAVU

![](dodatni/315810.jpeg)

![](dodatni/315811.jpeg)

![](dodatni/315812.jpeg)

![](dodatni/315813.jpeg)

![](dodatni/315814.jpeg)

![](dodatni/315815.jpeg)

![](dodatni/315816.jpeg)

![](dodatni/315817.jpeg)

![](dodatni/315818.jpeg)

![](dodatni/315819.jpeg)

![](dodatni/315820.jpeg)

![](dodatni/315821.jpeg)

Pravilnik, NN 138/2008-3881
## Odluka o dodjeli Državne nagrade za volontiranje

### NN 138/2008 (28.11.2008.), Odluka o dodjeli Državne nagrade za volontiranje

NACIONALNI ODBOR ZA RAZVOJ VOLONTERSTVA

3882

Na temelju članaka 8. i 9. Pravilnika o Državnoj nagradi za volontiranje (»Narodne novine« br. 106/07), a u svezi s člankom 24. stavak 5. Zakona o volonterstvu (»Narodne novine« br. 58/07) Nacionalni odbor za razvoj volonterstva je na svojoj 9. sjednici održanoj 6. studenog 2008. godine donio

ODLUKU

O DODJELI DRŽAVNE NAGRADE ZA VOLONTIRANJE

I.

Državna nagrada za volontiranje kao najviše priznanje što ga Republika Hrvatska dodjeljuje za volontiranje, doprinos promicanju volonterstva i razvijanju volonterskih aktivnosti za razdoblje od 1. listopada 2007. do 1. listopada 2008. godine dodjeljuje se:

1. Domu za psihički bolesne odrasle osobe »Turnić« iz Rijeke

– u kategoriji pravna osoba – organizator volontiranja

2. Ani Šimunčić, prof. defektolog u mirovini iz Karlovca

– u kategoriji fizička osoba – volonter/volonterka.

II.

Nagrađenima iz točke I. ove odluke Državna nagrada za volontiranje u 2008. godini dodjeljuje se u obliku povelje.

III.

Državna nagrada za volontiranje uručuje se na svečanoj sjednici Nacionalnog odbora za razvoj volonterstva povodom Međunarodnog dana volontera.

IV.

Odluka stupa na snagu danom objave u »Narodnim novinama«.

Klasa: 230-01/08-0004/1

Urbroj: 519-07/1-4-08-40

Zagreb, 6. studenoga 2008.

Predsjednica
Nacionalnog odbora
za razvoj volonterstva
mr. spec. Gordana Forčić v. r.

Odluka, NN 138/2008-3882
## Odluka o izmjeni i dopuni Odluke o načinu oblikovanja maloprodajnih cijena lijekova i drugih sredstava koji nisu predmet ugovaranja s HZZO-om

### NN 138/2008 (28.11.2008.), Odluka o izmjeni i dopuni Odluke o načinu oblikovanja maloprodajnih cijena lijekova i drugih sredstava koji nisu predmet ugovaranja s HZZO-om

HRVATSKA LJEKARNIČKA KOMORA

3883

Na temelju članka 35. točke 12. Zakona o ljekarništvu (»Narodne novine« 121/03, 35/08) Vijeće Hrvatske ljekarničke komore je na svojoj 6/91 sjednici 1. listopada 2008. godine donijelo

ODLUKU

O IZMJENI I DOPUNI ODLUKE O NAČINU OBLIKOVANJA MALOPRODAJNIH CIJENA LIJEKOVA I DRUGIH SREDSTAVA KOJI NISU PREDMET UGOVARANJA S HZZO-om

Članak 1.

U Odluci o načinu oblikovanja maloprodajnih cijena lijekova i drugih sredstava koji nisu predmet ugovaranja s HZZO-m (»Narodne novine« 38/07, 85/07), u članku I, stavku 1. brišu se riječi:

»i drugih sredstava«

U članku I. dodaje se stavak 2. koji glasi:

»Način oblikovanja maloprodajnih cijena drugih sredstava koji su u prometu u ljekarni, utvrđuje ljekarna.«

Članak 2.

U članku III. mijenja se stavak 5. i glasi:

»Iznimno, kod izdavanja lijekova zdravstvenim ustanovama i pravnim osobama na narudžbenicu, ili su predmet ugovaranja putem javnog natječaja, dopušteno je umanjiti maloprodajnu maržu prema ovoj odluci za dodatnih 10%.

U članku III. briše se stavak 6. koji glasi:

»Na uvjete plaćanja ljekarna može odobriti najviše iznos popusta od 10%.«

Članak 3.

Ova Odluka objavljuje se u »Narodnim novinama« i stupa na snagu osmog dana od objave.

Urbroj: 04-550/1-08

Zagreb, 1. listopada 2008.

Predsjednica Vijeća
Dragica Radin, mag. pharm., v. r

Odluka, NN 138/2008-3883
## Odluka o razrješenju i izboru člana Odbora za obitelj, mladež i šport Hrvatskoga sabora

### NN 139/2008 (3.12.2008.), Odluka o razrješenju i izboru člana Odbora za obitelj, mladež i šport Hrvatskoga sabora

HRVATSKI SABOR

3888

Na temelju članka 80. Ustava Republike Hrvatske i članka 78. Poslovnika Hrvatskoga sabora, Hrvatski sabor na sjednici 21. studenoga 2008., donio je

ODLUKU

O RAZRJEŠENJU I IZBORU ČLANA ODBORA ZA OBITELJ, MLADEŽ I ŠPORT HRVATSKOGA SABORA

I.

Razrješuje se član Odbora za obitelj, mladež i šport Hrvatskoga sabora ŠIMO ĐURĐEVIĆ.

II.

Za člana Odbora za obitelj, mladež i šport Hrvatskoga sabora bira se BERISLAV RONČEVIĆ.

Klasa: 021-13/08-03/87

Zagreb, 21. studenoga 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 139/2008-3888
## Odluka o izboru člana Odbora za informiranje, informatizaciju i medije Hrvatskoga sabora

### NN 139/2008 (3.12.2008.), Odluka o izboru člana Odbora za informiranje, informatizaciju i medije Hrvatskoga sabora

HRVATSKI SABOR

3890

Na temelju članka 80. Ustava Republike Hrvatske i članka 99. Poslovnika Hrvatskoga sabora, Hrvatski sabor na sjednici 21. studenoga 2008. donio je

ODLUKU

O IZBORU ČLANA ODBORA ZA INFORMIRANJE, INFORMATIZACIJU I MEDIJE HRVATSKOGA SABORA

Za člana Odbora za informiranje, informatizaciju i medije Hrvatskoga sabora bira se BERISLAV RONČEVIĆ.

Klasa: 021-13/08-03/89

Zagreb, 21. studenoga 2008.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 139/2008-3890
## Rješenje o razrješenju člana Povjerenstva za praćenje provedbe nacionalnog programa za Rome

### NN 139/2008 (3.12.2008.), Rješenje o razrješenju člana Povjerenstva za praćenje provedbe nacionalnog programa za Rome

VLADA REPUBLIKE HRVATSKE

3908

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke III. stavka 1. Odluke o osnivanju Povjerenstva za praćenje provedbe Nacionalnog programa za Rome (»Narodne novine«, br. 187/2003, 20/2004, 57/2005 i 14/2008), Vlada Republike Hrvatske je na sjednici održanoj 21. studenoga 2008. godine donijela

RJEŠENJE

O RAZRJEŠENJU ČLANA POVJERENSTVA ZA PRAĆENJE PROVEDBE NACIONALNOG PROGRAMA ZA ROME

Razrješuje se SILVIA TRGOVEC GREIF dužnosti člana Povjerenstva za praćenje provedbe Nacionalnog programa za Rome.

Klasa: 080-02/08-02/194

Urbroj: 50304/2-08-03

Zagreb, 21. studenoga 2008.

Predsjednik
dr. sc. Ivo Sanader, v. r.

Rješenje, NN 139/2008-3908
## RJEŠENJE O IMENOVANJU ČLANA POVJERENSTVA ZA SUZBIJANJE ZLOUPORABE OPOJNIH DROGA

### NN 139/2008 (3.12.2008.), RJEŠENJE O IMENOVANJU ČLANA POVJERENSTVA ZA SUZBIJANJE ZLOUPORABE OPOJNIH DROGA

VLADA REPUBLIKE HRVATSKE

3911

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001. 199/2003 i 30/2004) i točke III. stavka 3. Odluke o osnivanju Povjerenstva za suzbijanje zlouporabe opojnih droga od 12. rujna 2002. i 18. veljače 2004., Vlada Republike Hrvatske je na sjednici održanoj 21. studenoga 2008. godine donijela

RJEŠENJE

O IMENOVANJU ČLANA POVJERENSTVA ZA SUZBIJANJE ZLOUPORABE OPOJNIH DROGA

Imenuje se DARIO DASOVIĆ članom Povjerenstva za suzbijanje zlouporabe opojnih droga.

Klasa: 080-02/08-01/224

Urbroj: 50304/2-08-05

Zagreb, 21. studenoga 2008.

Predsjednik
dr. sc. Ivo Sanader, v. r.

Rješenje, NN 139/2008-3911
## Odluka o katastarskoj izmjeri na području Općine Slivno za dio katastarske općine Slivno (nova k.o. Kremena - Duba - Raba)

### NN 141/2008 (5.12.2008.), Odluka o katastarskoj izmjeri na području Općine Slivno za dio katastarske općine Slivno (nova k.o. Kremena - Duba - Raba)

DRŽAVNA GEODETSKA UPRAVA

3942

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE SLIVNO ZA DIO KATASTARSKE OPĆINE SLIVNO (NOVA k.o. KREMENA – DUBA – RABA)

1. U svrhu izrade katastra nekretnina i obnove zemljišne knjige na području Općine Slivno za dio katastarske općine Slivno (nova k.o. Kremena – Duba – Raba) provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.d. Split.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.d. Split ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području dijela katastarske općine Slivno (nova k.o. Kremena – Duba – Raba) dužni su do 15. veljače 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijela katastarske općine Slivno (nova k.o. Kremena – Duba – Raba) dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Dubrovnik, Ispostava Metković, i tvrtka Geoprojekt d.d. Split osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/12

Urbroj: 541-04-1/4-08-13

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3942
## Odluka o katastarskoj izmjeri na području Grada Zadra za dijelove katastarskih općina Diklo, Bokanjac i Crno

### NN 141/2008 (5.12.2008.), Odluka o katastarskoj izmjeri na području Grada Zadra za dijelove katastarskih općina Diklo, Bokanjac i Crno

DRŽAVNA GEODETSKA UPRAVA

3945

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA ZADRA ZA DIJELOVE KATASTARSKIH OPĆINA DIKLO, BOKANJAC I CRNO

1. U svrhu izrade katastra nekretnina i obnove zemljišne knjige na području Grada Zadra za dijelove katastarskih općina Diklo, Bokanjac i Crno provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod Rijeka d.o.o. Rijeka.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod Rijeka d.o.o. Rijeka ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području dijelova katastarskih općina Diklo, Bokanjac i Crno dužni su do 8. ožujka 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijelova katastarskih općina Diklo, Bokanjac i Crno dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zadar i tvrtka Geodetski zavod Rijeka d.o.o. Rijeka osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/15

Urbroj: 541-04-1/4-08-12

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3945
## Odluka o katastarskoj izmjeri na području Grada Zagreba za katastarsku općinu Granešina

### NN 141/2008 (5.12.2008.), Odluka o katastarskoj izmjeri na području Grada Zagreba za katastarsku općinu Granešina

DRŽAVNA GEODETSKA UPRAVA

3946

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA ZAGREBA ZA KATASTARSKU OPĆINU GRANEŠINA

1. U svrhu izrade katastra nekretnina i obnove zemljišne knjige na području Grada Zagreba za katastarsku općinu Granešina provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.o.o. Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.o.o. Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području katastarske općine Granešina dužni su do 1. svibnja 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području katastarske općine Granešina dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Gradski ured za katastar i geodetske poslove Grada Zagreba i tvrtka Geoprojekt d.o.o. Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/17

Urbroj: 541-04-1/4-08-8

Zagreb, 26. studenoga 2008.

Ravnatelj
prof. dr. sc. Željko Bačić, v. r.

Odluka, NN 141/2008-3946
## Rješenje kojim se društvu HPB Real d.d., zatvoreni investicijski fond s javnom ponudom za ulaganje u nekretnine, Zagreb, odobrava objavljivanje podataka prilikom uvrštenja dionica društva u kotaciju za zatvorene investicijske fondove

### NN 141/2008 (5.12.2008.), Rješenje kojim se društvu HPB Real d.d., zatvoreni investicijski fond s javnom ponudom za ulaganje u nekretnine, Zagreb, odobrava objavljivanje podataka prilikom uvrštenja dionica društva u kotaciju za zatvorene investicijske fondove

HRVATSKA AGENCIJA ZA NADZOR FINANCIJSKIH USLUGA

3949

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 96. stavak 4. Zakona o tržištu vrijednosnih papira (»Narodne novine« broj 84/02 i 138/06), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima HPB-Invest d.o.o., Zagreb, Praška 5, za odobrenje objavljivanja podataka prilikom uvrštenja dionica društva HPB Real d.d., zatvoreni investicijski fond s javnom ponudom za ulaganje u nekretnine, Zagreb, Praška 5, u kotaciju za zatvorene investicijske fondove, na sjednici održanoj 21. studenoga 2008. godine donijela je

RJEŠENJE

1. Društvu HPB REAL d.d., zatvoreni investicijski fond s javnom ponudom za ulaganje u nekretnine, Zagreb, Praška 5, odobrava se objavljivanje podataka prilikom uvrštenja dionica društva u kotaciju za zatvorene investicijske fondove.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-12/09

Urbroj: 326-111/08-5

Zagreb, 21. studenoga 2008.

Zamjenik predsjednika Uprave
Ivan Vrljić, v. r.

Rješenje, NN 141/2008-3949